# Jingzhou

Jingzhou (xinès tradicional: 荊州, xinès simplificat: 荆州, pinyin: Jīngzhōu) és una ciutat-prefectura del sud de la Província de Hubei, República Popular de la Xina. La ciutat està situada a la vora del riu Iang-tsé. Segons el cens de 2010 té una població de 5.691.707 habitants, dels quals 1.154.086 viuen a l'aglomeració urbana formada pels dos districtes urbans.
La zona urbana central de Jingzhou ha crescut a partir de les ciutats de Shashi i Jingzhou (antigament també anomenada Jiangling), que s'han preservat com els dos districtes urbans de la ciutat-prefectura. El xian de Jiangling, per contra, administra les zones suburbanes i rurals que històricament depenien de Jiangling. El nom «Shashi» també es conserva en moltes instal·lacions locals com ara l'Aeroport de Shashi.

## Geografia

Jingzhou ocupa una àrea de 14.067 km² amb la topografia elevant-se d'est a oest. Està densament coberta per una xarxa de vies navegables, així com llacs, al voltant del curs mitjà del Iang-Tsé. Seguint el curs del riu cap a l'est es troba la capital provincial Wuhan. A l'oest hi ha la ciutat de Yichang, les Tres Gorges i la municipalitat (ciutat-província) de Chongqing. Al nord de Jingzhou hi ha la ciutat de Jingmen i al sud Yueyang i Changde les dues ja a la província de Hunan.

## Clima

Jingzhou té un clima subtropical humit (Köppen Cfa), amb estius càlids i humits i hiverns frescos i lleugerament humits. La temperatura mitjana diària varia dels 4,1 °C de gener als 28,0 °C de juliol. Hi ha entre 1800 i 2000 hores de sol anuals.
Dades climàtiques a Jingzhou (1971−2000) :
| Mes | gen | febr | març | abr | maig | juny | jul | ag | set | oct | nov | des | anual |
| Màxima rècord °C (°F) | 21.9 (71.4) | 25.0 (77) | 28.0 (82.4) | 33.1 (91.6) | 35.4 (95.7) | 37.2 (99) | 37.9 (100.2) | 38.6 (101.5) | 36.8 (98.2) | 33.2 (91.8) | 29.3 (84.7) | 21.1 (70) | 38.6 (101.5) |
| Màxima mitjana °C (°F) | 8.1 (46.6) | 10.2 (50.4) | 14.2 (57.6) | 21.1 (70) | 26.1 (79) | 29.3 (84.7) | 32.0 (89.6) | 32.0 (89.6) | 27.5 (81.5) | 22.4 (72.3) | 16.3 (61.3) | 10.8 (51.4) | 20.8 (69.5) |
| Mitjana diària °C (°F) | 4.1 (39.4) | 6.0 (42.8) | 10.1 (50.2) | 16.7 (62.1) | 21.6 (70.9) | 25.2 (77.4) | 28.0 (82.4) | 27.7 (81.9) | 23.0 (73.4) | 17.6 (63.7) | 11.7 (53.1) | 6.4 (43.5) | 16.5 (61.7) |
| Mínima mitjana °C (°F) | 0.9 (33.6) | 2.8 (37) | 6.6 (43.9) | 12.9 (55.2) | 17.9 (64.2) | 21.8 (71.2) | 24.7 (76.5) | 24.4 (75.9) | 19.6 (67.3) | 14.0 (57.2) | 8.0 (46.4) | 2.9 (37.2) | 13.0 (55.5) |
| Mínima rècord °C (°F) | −14.9 (5.2) | −9.2 (15.4) | −1.0 (30.2) | −0.1 (31.8) | 9.8 (49.6) | 13.0 (55.4) | 18.1 (64.6) | 17.5 (63.5) | 10.6 (51.1) | 1.7 (35.1) | −3.0 (26.6) | −6.3 (20.7) | −14.9 (5.2) |
| Precipitació mitjana mm (polzades) | 29.6 (1.165) | 44.8 (1.764) | 75.4 (2.969) | 107.6 (4.236) | 140.8 (5.543) | 159.9 (6.295) | 151.2 (5.953) | 119.9 (4.72) | 89.3 (3.516) | 86.8 (3.417) | 55.2 (2.173) | 23.4 (0.921) | 1.083,9 (42,672) |
| Mitjana de dies de precipitació (≥ 0.1 mm) | 8.2 | 9.1 | 12.9 | 12.8 | 13.3 | 13.0 | 10.5 | 9.4 | 9.2 | 10.6 | 8.5 | 6.8 | 124.3 |
| Font: Weather China ||||||||||||||

## Història

Jingzhou ha estat un important centre de transport durant 6000 anys, situat en una posició estratègica i d'importància militar al curs mitjà del Iang-Tsé.
La capital de l'Estat de Chu, Ying es trobava dins l'actual Jingzhou. Va viure el regnat de 20 reis durant 411 anys dels períodes de Primaveres i Tardors i dels Regnes Combatents durant la Dinastia Zhou (1046 aC - 256 aC). Guan Yu va perdre la ciutat en mans del Wu Oriental durant el període dels Tres Regnes.
Durant les Dinasties Meridionals i Septentrionals, Jiangling (Jingzhou) va ser la capital de la dinastia Liang Occidental. Durant les Cinc Dinasties i Deu Regnes, va ser la capital de Jingnan.
Jingzhou va ser el lloc d'una de les últimes grans batalles de la Revolució Xinhai el 1911. En aquella època, Jingzhou era una de les ciutats amb més població manxú (aproximadament la meitat) fora de Pequín.

## Subdivisió

Jingzhou es divideix en 2 districtes, 3 xians i 3 ciutats-xian. A més disposa d'una zona de desenvolupament econòmic i tecnològic.
* Districte de Jingzhou (荆州区)
* Districte de Shashi (沙市区)
* Ciutat de Songzi (松滋市)
* Ciutat de Shishou (石首市)
* Ciutat de Honghu (洪湖市)
* Xian de Jiangling (江陵县)
* Xian de Gong'an (公安县)
* Xian de Jianli (监利县)
* Mapa
* llac Hong
* Jingzhou
* Shashi
* Jiangling
* Gong'an
* Jianli
* Songzi
* Shishou
* Honghu

## Referències

* ↑ «历史沿革 (Història de Jingzhou)» (en xinès). Govern de Jingzhou. Arxivat de l'original el 2017-03-04. [Consulta: 7 març 2019].
* ↑ «历史沿革 (Història de Jiangling)» (en xinès). Govern de Jiangling. Arxivat de l'original el 2019-03-08. [Consulta: 7 març 2019].
* 1 2 Error: hi ha títol o url, però calen tots dos paràmetres.«» (en xinès). Weather China. [Consulta: 4 febrer 2012].
* ↑ Rhoads, Edward J. M. Manchus and Han: Ethnic Relations and Political Power in Late Qing and Early (en anglès).
* ↑ Error: hi ha títol o url, però calen tots dos paràmetres.«» (en xinès). 行政区划网站/区划地名网站 (Web de Divisions Administratives/Web de Noms de Districtes Geogràfics), 06-08-2014. [Consulta: 11 juny 2018]. «全市国土面积14067平方千米{...}2010年第六次人口普查，荆州市常住总人口5691707人，其中：沙市区600330人，荆州区553756人，公安县881128人，监利县1162770人，江陵县331344人，石首市577022人，洪湖市819446人，松滋市765911人。»
* ↑ Error: hi ha títol o url, però calen tots dos paràmetres.«» (en xinès). Institut Nacional d'Estadística de la República Popular de la Xina, 2016. [Consulta: 11 juny 2018]. «统计用区划代码 名称 421001000000 市辖区 421002000000 沙市区 421003000000 荆州区 421022000000 公安县 421023000000 监利县 421024000000 江陵县 421081000000 石首市 421083000000 洪湖市 421087000000 松滋市»
* ↑ «Còpia arxivada» (en xinès). 荆州市政府办公室 荆州市政府政务公开和电子信息办公室 荆州新闻网 荆州日报 荆州电视台 荆州人民广播电台. Arxivat de l'original el 16 d’agost 2018. [Consulta: 11 juny 2018]. «荆州区 沙市区 江陵县 松滋市 公安县 石首市 监利县 洪湖市 荆州经济技术开发区»

## Enllaços externs

* Lloc web oficial de la Ciutat Jingzhou Arxivat 2015-11-03 a Wayback Machine. (xinès)